Eesti Puhkpilliorkestrite Turniir 2008 konkursi juhend.

Konkursi eesmärk on populariseerida puhkpillimuusikat ja saada ülevaade Eesti puhkpilliorkestrite hetkeolukorrast. Konkurss toimub 30. märtsil 2008 a. Estonia Kontserdisaalis, Estonia pst. 4, Tallinn.

Eesti Puhkpilliorkestrite konkursist võivad osa võtta kõik Eesti Vabariigi  puhkpilliorkestrid. Konkursil omistatakse orkestritele kuld-, hõbe-, või pronksdiplom.

Orkestreid hinnatakse kolmes erinevas grupis - A, B ja C tase. 
A – 25 minutit esinemisaega ja 10 minutit orkestri ülesseadmiseks
B – 15 minutit esinemisaega ja 5 minutit orkestri ülesseadmiseks
C – 10 minutit esinemisaega ja 5 minutit orkestri ülesseadmiseks 

Orkestrid jagunevad gruppidesse:
A tase - 4 orkestrit 
B tase - 6 orkestrit
C tase - 10 orkestrit
(vajadusel võib EPÜ juhatus teha gruppide suuruses muudatusi)

Diplom omistatakse žürii poolt määratud keskmise hinde alusel (saja  punkti süsteemis).
1.Kulddiplom 80 - 100 punkti
     2.Hõbediplom 65 – 79 punkti
     3.Pronksdiplom 50 – 64 punkti
(žürii võib välja anda Grand Prix)

Konkurssi hindab rahvusvaheline žürii.
Hinnatakse:   1. Balanssi ja dünaamikat 
                          2. Muusikalist kujundust  
                          3. Intonatsiooni          
                      4. Artikulatsiooni
                      5. Rütmi ja tempot
(Iga elemendi eest on võimalik saada kuni 20 punkti).
Žürii ja konkursi toimkonna otsused on lõplikud ja vaidlustamisele ei kuulu.

Konkursi kohustuslikud palad on järgmised:
 
A grupp – B. Haemhouts - Nordic Suite
B grupp – M. Luther/G. Taeggio arr. Jan de Haan – Chorale and Canzone
C grupp - A. Vivaldi – Sonaat Es-duur, Prelüüd

(töökoopiad saab EPÜ – st)

* Igal orkestril peab kavas olema üks Eesti autori teos vabal valikul.

Lisaks kohustuslikele teostele on orkestritel võimalus ettekanda omal valikul orkestrirepertuaari ajalimiidi ulatuses. Iga ülemängitud minut võtab orkestrilt maha 3 punkti. Iga orkester esitab vähemalt 2 nädalat enne konkurssi korrektselt vormistatult trükitud kava, kuhu on märgitud orkestri nimi, dirigent(did) ja autorid koos esitavate paladega. Iga orkester peab vähemalt 2 nädalat enne konkurssi esitama vabalt valitud Eesti autori teose partituuri koopia 3. eksemplaris Eesti Puhkpillimuusika Ühingusse.

Auhinnad kinkekaartides: A – I koht 9000.-, II koht 6000.- ja III koht 3000.-
IS MUSIC TEAM             B – I koht 6000.-, II koht 4000.- ja III koht 2000.-
                                          C – I koht 4000.-, II koht 2500.- ja III koht 1000.-
  
Orkestrite registreerimine konkursiks kirjalikult avalduse alusel või e-maili teel alates 3. detsembrist 2007 kuni 15. veebruarini 2008 a. Eesti Puhkpillimuusika Ühingus Roosikrantsi 13, Tallinn 10119. Avaldusele võib kirjutada, millises grupis soovib orkester osaleda aga lõpliku otsuse teeb EPÜ juhatus. Esinemisgraafik koostatakse peale orkestrite registreerimist. Konkurss algab kell 10.45 ja lõpeb kell 19.00.
 
Konkursist osavõtumaks A grupis 1200.- orkestri kohta (EPÜ liikmetele 600.-), B grupis 900.- (EPÜ liikmetele 450.-) ja C grupis 600.- (EPÜ liikmetele 300.-). Osavõtumaks tasuda Eesti Puhkpillimuusika Ühingu arvele Ühispank a/a 10220036949015 hiljemalt 10. veebruariks 2008 märgusõnaga “Eesti Puhkpilliorkestrite Turniir 2008”. Orkester on registreeritud konkursile alles peale osavõtutasu laekumist.

Orkestreid registreeritakse avalduste laekumise järjekorras. Vastavalt ajakavale on  konkursile kokku võimalik registreerida kuni 20 orkestrit. 

Konkursi koordinaator
Valdo Rüütelmaa
tel. 627 44 55
tel. 50 64 898 
valdo.ryytelmaa@mail.ee